Здравейте,  

Казусът ми е следният: Имах задължения към общината за данък сгради и смет. Половината са погасени по давност след внесено от мен в общината възражение за давност, а останалите са погасени чрез плащане. Изваждам данъчна оценка на имота и в нея фигурират всички задължения, които са погасени по давност като под всяко от тях с големи букви пише “погасено по давност “. Искам да впиша ипотека върху имота, но съдията по вписванията казва, че не може да впише ипотека щом има задължения пък било то и такива, които не подлежат на принудително изпълнение. Отивам в общината при директора на дирекция местни данъци и такси и там казват, че няма как да ми издадат чиста данъчна оценка без в нея да излизат задълженията ми изтекли по давност с обяснението, че така ги генерирала програмата им. Това е извиване на ръце за да платя доброволно и нарушаване на правото ми като гражданин да се възползвам от закона. Защо да съществува давност след като не може никой да се ползва от нея? Никой не можа да ми обясни нито от общината нито от съда. Ще съм Ви благодарна, ако ме посъветвате към кого мога да се обърна за да защитя правата си. 




Данъчна оценка със задължения погасени по давност
=================================================

 

Здравейте, г-жо Куртева,


данъчните задължения, които са погасени по давност, продължават да съществуват, но не подлежат на принудително изпълнение, като могат да бъдат заплатени доброволно. Това е причината, поради която биват отрязавани в удостоверението за данъчна оценка като “погасени по давност.”


Поздрави,  

адв. Николина Митова  

0898 303092


